Baqa’ l-aħħar ftit siegħat biex jinġabru d-dokumenti tal-voti għall-elezzjoni tal-Viċi Kapijiet. Id-dokumenti tal-voti jistgħu jinġabru f’dawn il-ħinijiet u postijiet mid-Dar Ċentrali illum sat-20:00 u l-Ħamis 16 ta’ Novembru mid-09:00 sas-18:00. F’Għawdex il-voti jistgħu jinġabru għada mid-9:00 sas-18:00 mis-Subheadquarters Ta’ Sannat. Biex tiġbru d-dokument tal-vot, tridu tieħdu magħkom l-ittra li rċevejtu bid-dettalji tal-elezzjoni u l-karta tal-identità. L-elezzjoni, imbagħad, issir is-Sibt li ġej mit-8 ta’ filgħodu sad-9 ta’ filgħaxija Malta – fid-Dar Ċentrali, fil-Każin tal-Partit Nazzjonalista Ħal Tarxien, u quddiem it-trade fair tan-Naxxar – u Għawdex f’Ta’ Sannat mit-8 ta’ filgħodu sas-7:30 ta’ fligħaxija. L-għadd isir kollu d-Dar Ċentrali s-Sibt filgħaxija. Fl-elezzjoni kmieni għall-Viċi Kapijiet tal-Partit Nazzjonalista li saret is-Sibt li għadda diġa vvutaw 2,498 persuna. Net Television, Radio 101 u netnews.com.mt se jkunu qed iwaslulkom programm speċjali live, bl-ewwel riżultati tkunu tistgħu issegwuhom fuq l-istazzjonijiet u l-website tal-aħbarijiet tagħna. Fuq il-paġna ta’ Facebook ta’ Net News se nwaslu wkoll aġġornamenti kontinwi.